विगत दस दिनों से रामपुर दियारा, प्रम टोला सहित भवानी टोला की वृद्धावस्था पेंशनधारी महिलाएं प्रतिदिन पैसे की निकासी के लिए रामपुर दियारा डाकघर का चक्कर लगाकर दोपहर बाद अपने अपने घर चली जाती हैं। डाककर्मी की मनमानी के विरोध में वृद्ध महिलाओं ने प्रदर्शन किया। जानकारी के अनुसार रामपुर तौफिर पंचायत निवासी सवित्रा देवी, चन्द्रमा राय, देव मुनी देवी, भीखिया देवी, शांति देवी सहित दर्जनों वृद्ध महिलाएं उक्त डाकघर का चक्कर लगा रही हैं।ड्ढr ड्ढr महिलाओं ने बताया कि एक तो कई दिनों तक दौड़ाने के बाद पैसा दिया जाता है साथ ही बतौर कमीशन दस प्रतिशत की जबरदस्ती कटौती नजराने के रूप में काट ली जाती है। डाकघर पर किसी कर्मचारी के उपलब्ध नहीं होने से इस संबंध में कोई बात नहीं हो सकी। मनेर डाकघर के डाकपाल ने बताया कि सिर्फ शनिवार को डाकघर के पोस्टमास्टर की तबीयत खराब होने से नहीं खुल पाया था। शेष आरोप बेबुनियाद लगता है। इसके साथ ही रामपुर दियारा के कई छात्रों ने डाकघर प्रतिदिन नहीं खुलने के कारण वे लोग मनेर की ओर रुख करना पड़ता है। कमोबेश लगभग यही स्थिति मनेर के सभी डाकघरों की है। उधर कमला गोपालपुर के ग्रामीण भी उक्त डाकघर के भी नहीं खुलने की शिकायत लगातार करते आ रहे हैं।